APSTIPRINĀTS

LLU iepirkumu komisijas

2017.gada 01.novembra sēdē

Protokols Nr. 485

Iepirkumu komisijas priekšsēdētājs

\_\_\_\_\_\_\_\_\_\_\_\_\_\_\_/Z.Hofmanis/

**ATKLĀTS KONKURSS**

***Dažādu analīžu veikšana projekta Nr.A05-08 (Z8) un TEPEK līguma***

***Nr. 3.2-10/TPK-22 ietvaros***

Identifikācijas Nr. LLU/2017/119/ak

CPV kods: 71600000-4

Pakalpojumu kategorija Nr. 12

**NOLIKUMS**

Jelgava, 2017

1. **VISPĀRĪGĀ INFORMĀCIJA**
	1. **Iepirkuma identifikācijas numurs:** LLU/2017/119/ak
	2. **Pasūtītājs, komisija, kontaktpersona:**
		1. Pasūtītājs ir Latvijas Lauksaimniecības universitāte (turpmāk tekstā - LLU)

 Pasūtītāja rekvizīti:

 Lielā ielā 2, Jelgava, LV – 3001

 Reģ. Nr. 90000041898

 Fakss: 63005619

Mājas lapa: [www.llu.lv](http://www.llu.lv)

* + 1. **Komisija:** iepirkumu veic ar 2017.gada 02.maija LLU rektora rīkojumu Nr. 4.3. – 13/38 „Par būvniecības, preču un pakalpojumu iepirkumiem LLU vajadzībām” izveidota Iepirkumu komisija (turpmāk – Komisija).
		2. **Iepirkuma procedūras veids:** atklāts konkurss saskaņā ar Publisko iepirkumu likumu (turpmāk tekstā – PIL) un MK noteikumiem Nr.107.
		3. **Pasūtītāja kontaktpersona:** Inese Sprukta, tālrunis 63005674, fakss 63005619, e-pasts inese.sprukta@llu.lv. Kontaktpersona iepirkuma norises laikā sniedz tikai organizatorisku informāciju.
		4. **Finansēšanas avoti:**
1. konkursa 1.daļai projekts *„Zinātniskās kapacitātes stiprināšana LLU”* Nr. A05-08 (Z8).
2. konkursa 2.daļai projekts *“Produktu kvalitātes noteikšana, marķējuma izstrāde, produktu mikrobioloģisko rādītāju noteikšana un optimālā iepakojuma piemeklēšana”* TEPEK līgums Nr.3.2-10/TPK-22.
	* 1. Iepirkuma komisijas, piegādātāju un pretendentu tiesības un pienākumi ir noteikti atbilstoši Publisko iepirkumu likuma un MK noteikumu Nr. 107 normām.

**1.3. Piedāvājuma iesniegšanas un atvēršanas vieta, datums, laiks un kārtība,**

1.3.1. Ieinteresētais piegādātājs piedāvājumu var iesniegt **līdz 2017.gada 27.novembrim plkst.11.00** LLU Saimnieciskā dienesta 17.kab. Lielajā ielā 2, Jelgavā, LV – 3001 iesniedzot personīgi vai atsūtot pa pastu. Pasta sūtījumam jābūt nogādātam šajā punktā norādītajā adresē līdz augstākminētajam termiņam. Piedāvājumus var iesniegt darba dienās no plkst.8.30 līdz 11.30 un 13.00 līdz 16.30.

1.3.2. Piedāvājums, kas tiek atsaukts vai grozīts pirms 1.3.1.punktā minētā termiņa, vai piedāvājums, kas iesniegts pēc 1.3.1.punktā minētā termiņa, vai MK noteikumu Nr.107 14.punktā noteiktajā gadījumā, tiks neatvērts atdots vai nosūtīts atpakaļ pretendentam.

1.3.3. Atklātajam konkursam iesniegtie piedāvājumi, izņemot konkursa nolikuma 1.3.2.punktā noteikto gadījumu, ir pasūtītāja īpašums un tiek glabāti atbilstoši Publisko iepirkumu likuma prasībām.

1.3.4. Pēc Piedāvājumu iesniegšanas termiņa beigām Pretendents nevar savu Piedāvājumu labot vai grozīt. Pretendentu piedāvājumu iesniegšana nozīmē atklātā konkursa noteikumu pieņemšanu, apņemšanos tos ievērot un veikt pieprasītos pakalpojumus atbilstoši visām nolikuma prasībām.

1.3.5. Saņemot piedāvājumu, Pasūtītāja pārstāvis to reģistrē. Piedāvājumi tiek glabāti neatvērti līdz piedāvājumu iesniegšanas termiņa beigām.

1.3.6. Piedāvājumi tiks atvērti LLU Saimnieciskā dienesta zālē, Lielajā ielā 2, Jelgavā **2017.gada 27.novembrī plkst.11.00,** izņemot PIL 68.panta septītajā daļā minēto gadījumu. PIL 68.panta septītajā daļā minētajā gadījumā komisija rīkojas saskaņā ar MK noteikumu Nr.107 14.punktu.

1.3.7. Konkursa piedāvājumu atvēršanu komisija veic atklātā sēdē. Konkursa piedāvājumu atvēršanā var piedalīties visas ieinteresētās personas, reģistrējoties komisijas sagatavotā reģistrācijas lapā, kur norāda Pretendenta nosaukumu, adresi, pretendenta pārstāvja vārdu, uzvārdu, tālruņa numuru.

1.3.8. Piedāvājumi tiks atvērti to iesniegšanas secībā, nosaucot pretendentu, piedāvājuma iesniegšanas datumu un laiku un piedāvāto cenu.

* 1. **Pieeja****iepirkuma****dokumentiem un papildus informācijas sniegšana**

1.4.1. Pasūtītājs nodrošina brīvu un tiešu elektronisku pieeju atklāta konkursa nolikumam (turpmāk – nolikums) un visiem papildus nepieciešamajiem dokumentiem LLU mājas lapā internetā [www.llu.lv](http://www.llu.lv), sadaļā „Iepirkumi”, sākot no attiecīgā atklātā konkursa izsludināšanas brīža.

1.4.2. Ja ieinteresētais piegādātājs ir laikus pieprasījis papildu informāciju par konkursa dokumentos iekļautajām prasībām, iepirkumu komisija atbildi sniedz rakstveidā piecu darbdienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām.

1.4.3. Ieinteresētais piegādātājs var pieprasīt papildus informāciju, nosūtot LLU iepirkumu komisijai adresētu pieprasījumu latviešu valodā pa faksu: 63005619, vai e-pastu: inese.sprukta@llu.lv, vai pastu: LLU Saimnieciskā dienesta 17.kab., Lielā iela 2, Jelgava, LV-3001. Pieprasījumā jānorāda arī konkursa nosaukums un identifikācijas numurs. Ārpus LLU noteiktā darba laika saņemtajiem pieprasījumiem, kas nosūtīti pa faksu vai elektroniski, par saņemšanas dienu uzskata nākamo darba dienu.

1.4.4. Papildu informāciju komisija nosūta piegādātājam, kas uzdevis jautājumu, un vienlaikus ievieto šo informāciju LLU mājas lapā internetā [www.llu.lv](http://www.llu.lv), sadaļā „Iepirkumi”, kur ir pieejami konkursa dokumenti, norādot arī uzdoto jautājumu.

1.4.5. Iepirkuma komisijai ir tiesības izdarīt grozījumus konkursa dokumentos, ja vien grozītie noteikumi nepieļauj atšķirīgu piedāvājumu iesniegšanas vai citu pretendentu dalību vai izvēli konkursā. Ja iepirkumu komisija ir izdarījusi grozījumus konkursa dokumentos, tā ievieto informāciju par grozījumiem LLU mājas lapā internetā [www.llu.lv](http://www.llu.lv), sadaļā „Iepirkumi”, ne vēlāk kā dienu pēc tam, kad paziņojums par izmaiņām vai papildus informāciju iesniegta Iepirkumu uzraudzības birojam publicēšanai.

1.4.6. Tiek uzskatīts, ka visi pretendenti ir saņēmuši papildu informāciju, grozījumus, papildinājumus konkursa dokumentos, nolikuma skaidrojumus un atbildes uz ieinteresēto piegādātāju jautājumiem, ja Pasūtītājs tos ir ievietojis LLU mājas lapā internetā [www.llu.lv](http://www.llu.lv). Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

* + 1. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma un MK noteikumu Nr. 107 normām.
	1. **Piedāvājumu noformēšana**

1.5.1. Piedāvājums jāievieto vienā slēgtā aploksnē vai cita veida necaurspīdīgā iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim.

1.5.2. Uz aploksnes (iepakojuma) jānorāda:

* Pasūtītāja nosaukums un adrese;
* Pretendenta nosaukums, reģistrācijas numurs un adrese;
* Atzīme:

***„Piedāvājums atklātam konkursam***

*„Dažādu analīžu veikšana projekta Nr.* *A05-08 (Z8) un TEPEK līguma Nr. 3.2-10/TPK-22 ietvaros”,*

id.Nr. LLU/2017/119/ak,

\_\_\_.daļai „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

 *(tās daļas Nr. un nosaukums, uz kuru tiks iesniegts piedāvājums)*

***Neatvērt līdz 2017.gada 27.novembrim* *plkst. 11.00”***

* + 1. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.
		2. Visi piedāvājumā iekļautie dokumenti ir cauršūti kopā tā, lai dokumentus nebūtu iespējams atdalīt. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendenta pārstāvis ar paraksta tiesībām vai tā pilnvarota persona (jāpievieno pilnvara vai tās apliecināta kopija).

1.5.5. Pretendents drīkst iesniegt tikai 1 (vienu) piedāvājuma variantu.

1.5.6. Piedāvājums jāsagatavo latviešu valodā. Ja kāds dokuments ir svešvalodā, tad tam jāpievieno Pretendenta pārstāvja ar paraksta tiesībām vai tā pilnvarotas personas (jāpievieno pilnvara vai tās apliecināta kopija) apstiprināts tulkojums latviešu valodā.

1.5.7. Pretendents iesniedz piedāvājumu datorsalikumā, sagatavotu uz A4 formāta lapām. Piedāvājumā iekļautajiem dokumentiem jābūt skaidri salasāmiem un bez labojumiem, lai izvairītos no jebkādiem pārpratumiem.

1.5.8. Pretendents iesniedz parakstītu piedāvājumu. Piedāvājumu paraksta Pretendenta pārstāvis ar paraksta tiesībām vai tā pilnvarota persona (jāpievieno pilnvara vai tās apliecināta kopija).

1.5.9. Iesniegtie atklātā konkursa piedāvājumi, izņemot konkursa nolikuma 1.3.2.punktā noteikto gadījumu, ir pasūtītāja īpašums un tiek glabāti atbilstoši Publisko iepirkumu likuma prasībām.

1.5.10. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likumam, MK noteikumiem Nr.916 "Dokumentu izstrādāšanas un noformēšanas kārtība" un nolikumā izvirzītajām prasībām.

1.5.11. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.

1.5.12. Ja pasūtītājam piedāvājumu vērtēšanas laikā rodas šaubas par iesniegtās dokumenta kopijas autentiskumu, tas var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

1. **INFORMĀCIJA PAR IEPIRKUMA PRIEKŠMETU**

## Iepirkuma priekšmeta apraksts

Iepirkuma priekšmets ir ***dažādu analīžu veikšana,*** saskaņā ar tehnisko specifikāciju (skat. pielikumu Nr.1)

CPV kods: 71600000-4 (Pakalpojumu kategorija Nr. 12)

* 1. ***Iepirkuma priekšmets ir sadalīts 2 (divās) daļās:***

**1.daļa:** Akrilamīda satura noteikšana ekstrudētos griķu produktos

**2.daļa:** Mikrobioloģisko rādītāju noteikšana dažādos pārtikas produktos.

* 1. Piedāvājums jāiesniedz par visu attiecīgās daļas tehniskajā specifikācijā norādīto apjomu.
	2. Pretendents var iesniegt piedāvājumu par vienu, vairākām vai visām Iepirkuma daļām.
	3. **Tehniskā specifikācija:** Tehniskā specifikācija par katru daļu atsevišķi ir norādīta konkursa nolikuma pielikumā Nr.1.
	4. **Līguma izpildes vieta:** Latvija.
	5. **Līguma izpildes laiks:**
1. **1.daļai:** ne ilgāk kā 6 (sešu) nedēļu laikā pēc paraugu saņemšanas.
2. **2.daļai:** līdz 2018.gada 31.decembrim.
	1. **Paredzamā līguma summa:**
3. 1.daļai 600.00 EUR bez PVN.
4. 2.daļai 500.00 EUR bez PVN.
5. **NOSACĪJUMI DALĪBAI IEPIRKUMA PROCEDŪRĀ**

3.1. Komisija Pretendentu, kuram būtu piešķiramas līguma slēgšanas tiesības, izslēdz no dalības konkursā, ja konstatē jebkuru no PIL 42.panta pirmajā daļā minētajiem izslēgšanas nosacījumiem (izņemot PIL 42.panta trešajā daļā minētos gadījumus).

3.2. Nolikuma 3.1.punktā noteiktās prasības ir attiecināmas arī uz:

* + 1. personālsabiedrības biedru, ja pretendents ir personālsabiedrība (*izņemot PIL 42.panta pirmās daļas 8.punktu*);
		2. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām (*izņemot PIL 42.panta pirmās daļas 8.punktu*).
		3. pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās pakalpojuma līguma vērtības (*izņemot PIL 42.panta pirmās daļas 1. un 8.punktu*).
	1. Ja pretendents vai personālsabiedrības biedrs, ja pretendents ir personālsabiedrība, atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus atbilstoši PIL 43.pantā noteiktajam
	2. Komisija pārbaudi par 3.1.punktā un 3.2.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un konkursa dokumentos noteiktajām prasībām un izraudzītajiem piedāvājuma izvēles kritērijiem būtu piešķiramas līguma slēgšanas tiesības.
	3. Ja komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja komisijas iepriekš iegūtā informācija neatbilst faktiskajai situācijai.
1. **IESNIEDZAMIE DOKUMENTI UN KVALIFIKĀCIJAS PRASĪBAS**

4.1. Lai apliecinātu Pretendenta atbilstību konkursa nolikumā pretendentam izvirzītajām prasībām, Pretendentam ir jāiesniedz sekojoši **Pretendentu atlases dokumenti:**

4.1.1. Pretendenta pieteikums dalībai konkursā, kas sagatavots un aizpildīts uz Pretendenta veidlapas, atbilstoši Nolikumam pievienotajam pieteikuma paraugam (Pielikums Nr.2) un ko parakstījusi Pretendenta amatpersona ar paraksta tiesībām vai Pretendenta pilnvarotā persona. Gadījumā, ja pieteikumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju.

* Pretendentam pieteikumā jānorāda informācija par to, vai piedāvājumu iesniegušā pretendenta uzņēmums vai 3.2.punktā minētās personas uzņēmums *(ja piedalās iepirkumā)* atbilst mazā vai vidējā uzņēmuma statusam.

4.1.2. Ja piedāvājumu iesniedz personālsabiedrība, pieteikumā norāda personu, kura konkursā pārstāv attiecīgo personālsabiedrību un ir pilnvarota parakstīt ar šo konkursu saistītos dokumentus, kā arī norāda personālsabiedrības biedru atbildības apjomus šajā konkursā. Papildus pievieno personālsabiedrības biedru apliecinājumus vai vienošanos par sadarbību, kas noslēgta starp personālsabiedrības biedriem konkrētā līguma izpildei.

4.1.3. Ja Pretendents līguma izpildei piesaista apakšuzņēmējus, tad Pretendentam ir pienākums aizpildīt Nolikumam pievienoto Apakšuzņēmēju saraksta paraugu (Pielikums Nr.3). Apakšuzņēmēju sarakstā pretendentam jānorāda katram apakšuzņēmējam izpildei nododamās iepirkuma līguma daļas, to aprakstu, apjomu procentos no kopējās līgumcenas un atbildības sadalījumu. Papildus iesniedz apakšuzņēmēju apliecinājumus vai vienošanos par sadarbību, kas noslēgta starp pretendentu un apakšuzņēmēju, konkrētā līguma izpildei.

* + 1. Eiropas vienotais iepirkuma procedūras dokuments *(nav obligāts pretendentu atlases dokuments)*
			1. Atbilstoši PIL 49.panta noteikumiemPasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām.
			2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības.
			3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
			4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza
			5. Iepirkumu komisijai jebkurā konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs
			6. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst konkursa nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai Iepirkumu uzraudzības biroja tīmekļa vietnē <https://www.iub.gov.lv/lv/node/587>.

**4.2. Aizpildīts Tehniskais un finanšu piedāvājums**

### 4.2.1. Tehnisko un finanšu piedāvājumu sagatavo katrai daļai atsevišķi, saskaņā ar attiecīgās daļas Tehniskajā specifikācijā (pielikums Nr.1) un Nolikumā noteiktajām prasībām, atbilstoši Nolikumam pievienotajam Tehniskā un finanšu piedāvājuma paraugam (pielikums Nr.1). Finanšu piedāvājumā cenas jānorāda ar precizitāti līdz diviem cipariem aiz komata.

### 4.2.2. Tehniskajā specifikācijā pozīcijās, kurās norādīta preces specifiska izcelsme, zīmols, patents vai standarts, pieļaujams piedāvāt ekvivalentu.

4.2.3. Pretendents **1.daļas** Finanšu piedāvājumā norāda piedāvāto cenu par 1 paraugu euro (EUR) bez pievienotās vērtības nodokļa (PVN), par kādu tiks veikts attiecīgais pakalpojums līguma darbības periodā.

4.2.4. Pretendents **2.daļas** Finanšu piedāvājumā norāda piedāvāto cenu par 1 paraugu EUR bez PVN, par kādu tiks veikts attiecīgais pakalpojums līguma darbības periodā un kopējo cenu summu EUR bez PVN.

**5. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

## 5.1. Pretendentu piedāvājumu noformējuma, pretendentu atlases dokumentu, tehniskā piedāvājuma atbilstības pārbaudi un saimnieciski visizdevīgākā piedāvājuma vērtēšanu, iepirkuma komisija veic slēgtā sēdē.

5.2. Komisija līguma slēgšanas tiesības piešķir **saimnieciski visizdevīgākajam piedāvājumam** **ar viszemāko cenu** no piedāvājumiem par katru iepirkuma priekšmeta daļu, kas atbilst Nolikuma prasībām un Tehniskajai specifikācijai.

5.3. Iepirkumu komisija saimnieciski visizdevīgāko piedāvājumu noteiks, ņemot vērā cenu. Vērtējot viszemāko cenu iepirkumu komisija ņems vērā:

**a) 1.daļai** pretendenta piedāvāto **kopējo cenu summu par norādīto skaitu euro bez pievienotās vērtības nodokļa.**

**b) 2.daļai** pretendenta piedāvāto **cenu par 1 komplektu euro bez pievienotās vērtības nodokļa**.

* 1. Piedāvājumu izvērtēšanu komisija veic par katru daļu atsevišķi 3 (trīs) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
	2. **1.posms – Piedāvājuma noformējuma un pretendentu atlases dokumentu pārbaude.**

Komisija novērtē, vai piedāvājums ir sagatavots atbilstoši nolikuma 1.5.4., 1.5.5., 1.5.6., 1.5.7. un 1.5.8.punktu prasībām un vai ir iesniegti visi 4.punktā norādītie pretendentu atlases dokumenti *(izņēmums ir 4.1.5.punkts)* un vai atbilst pretendentam izvirzītajām kvalifikācijas prasībām. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja pretendents nav iesniedzis kādu no 4.punktā norādītajiem pretendentu atlases dokumentiem *(izņēmums ir 4.1.5.punkts)* vai/un neatbilst kādai no Nolikumā minētajām pretendentu atlases kvalifikācijas prasībām, komisija pretendentu izslēdz no turpmākās dalības konkursa attiecīgajā daļā un tā piedāvājumu tālāk neizskata.

* 1. **2.posms – Tehniskā piedāvājuma atbilstības pārbaude.** Komisija novērtē vai pretendenta tehniskais piedāvājums ir iesniegts par visu attiecīgās daļas apjomu un atbilst attiecīgās daļas tehniskajā specifikācijā (pielikums Nr.1) un nolikumā izvirzītajām prasībām. Ja pretendenta piedāvājums nav iesniegts par visu attiecīgās daļas apjomu, un/vai neatbilst kādai no izvirzītajām prasībām, komisija pretendentu izslēdz no turpmākās dalības konkursa attiecīgajā daļā un tā piedāvājumu tālāk neizskata.
	2. **3.posms – Saimnieciski visizdevīgākā piedāvājuma vērtēšana.**
		1. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
		2. Ja komisijai Pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par finanšu piedāvājumā piedāvāto cenu, ievērojot Publisko iepirkumu likuma 53.pantā minētos nosacījumus.
		3. Iepirkuma komisija katrā daļā nosaka piedāvājumu ar viszemāko piedāvāto cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā saimnieciski visizdevīgākais piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.
		4. Ja pirms tam, kad pieņemts lēmums par pakalpojuma līguma slēgšanas tiesību piešķiršanu, iepirkumu komisija konstatē, ka attiecīgajā daļā vismaz divu piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tad attiecīgajā daļā uzvarētājs tiks noteikts veicot izlozi. Pretendenti tiks uzaicināti uz izlozi, kuras rezultātā tiks noteikts uzvarētājs. Gadījumā, ja kāds no uzaicinātajiem pretendentiem uz izlozi komisijas noteiktā termiņā neieradīsies, izloze notiks bez pretendenta klātbūtnes.
		5. Ja pretendents, kuram konkursa attiecīgajā daļā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas Nolikuma 4.punktā, komisija pirms lēmuma pieņemšanas par līguma slēgšanas tiesību piešķiršanu konkursa attiecīgajā daļā, pieprasa pretendentam iesniegt dokumentus, kas apliecina pretendenta atbilstību pretendenta atlases prasībām.
	3. **Lēmuma pieņemšana**
		1. Saskaņā ar Publisko iepirkumu likuma nosacījumiem un nolikuma 3.punktu, komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības konkursā nolikuma 3.punktā minēto gadījumu dēļ.
		2. **Komisija pretendenta, kuram būtu piešķiramas līguma slēgšanas tiesības, izslēgšanas gadījumu pārbaudi veic PIL 42.panta noteiktajā kārtībā.**
		3. Lai pārbaudītu, vai Latvijā reģistrēts vai pastāvīgi dzīvojošs pretendents vai/un 3.2.punktā minētā persona nav izslēdzams no dalības konkursā nolikuma 3.punktā minēto gadījumu dēļ, pasūtītājs, izmanto Ministru kabineta noteikto informācijas sistēmu, Ministru kabineta noteiktajā kārtībā. Pasūtītājs attiecīgo informāciju ir tiesīgs saņemt, neprasot pretendenta un 3.2.punktā minēto personu piekrišanu.
		4. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai pastāvīgi dzīvojošu pretendentu, vai 3.2.punktā minēto personu, kas reģistrēta vai pastāvīgi dzīvo ārvalstī, nav attiecināmi nolikuma 3.punktā noteiktie izslēgšanas nosacījumi, pasūtītājs, izņemot PIL 42.panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz pretendentu, vai 3.2.punktā minēto personu neattiecas nolikuma 3.punktā minētie gadījumi. Termiņu skaidrojuma vai izziņas iesniegšanai komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto skaidrojumu vai izziņu, komisija to izslēdz no dalības konkursā.
* Ja par valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, atbilstoši pretendenta vai 3.2.punktā minētās personas reģistrācijas valsts normatīvajiem aktiem nevar būt persona, uz kuru ir attiecināmi PIL 42.panta pirmajā daļā noteiktie izslēgšanas nosacījumi, pretendents ir tiesīgs izziņas vietā iesniegt attiecīgu skaidrojumu.
	+ 1. Komisija pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 procenti no kopējās pakalpojuma līguma vērtības, ja tas atbilst nolikuma 3.punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, ja tā atbilst nolikuma 3.punktā minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai konkursa dokumentos noteiktajām prasībām atbilstošu apakšuzņēmēju vai personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, pasūtītājs izslēdz pretendentu no dalības konkursā.
		2. Ja komisija konstatē, ka uz pretendentu, kuram atbilstoši Nolikumā noteiktajām prasībām būtu piešķiramas līguma slēgšanas tiesības, neattiecas nolikuma 3.punktā minētie izslēgšanas nosacījumi un ka nav tādu apstākļu, kuri tam/tiem liegtu piedalīties konkursā saskaņā ar Publisko iepirkumu likuma prasībām, tad **pretendents tiek atzīt par konkursa attiecīgās daļas uzvarētāju.**
		3. Ja komisija pretendentam, kuram atbilstoši Nolikumā noteiktajām prasībām būtu piešķiramas līguma slēgšanas tiesības, konstatē nolikuma 3.punktā noteikto pretendentu izslēgšanas nosacījumu esamību, **pretendents tiek izslēgts** no dalības konkursa attiecīgajā daļā un komisija attiecīgajā daļā izvērtē nākošā pretendenta, kuram atbilstoši Nolikumā noteiktajām prasībām būtu piešķiramas līguma slēgšanas tiesības, atbilstību nolikuma 3.punktā izvirzītajiem nosacījumiem.

# 6. PRETENDENTU INFORMĒŠANA PAR PIEŅEMTO LĒMUMU, LĒMUMA PUBLICĒŠANA UN PAKALPOJUMA LĪGUMA SLĒGŠANA

6.1.Iepirkumu komisija 3 (trīs) darbdienu laikā pēc lēmuma pieņemšanas par attiecīgo daļu vienlaikus informē visus pretendentus, kas iesnieguši piedāvājumus uz attiecīgo daļu, par pieņemto lēmumu attiecībā uz pakalpojuma līguma slēgšanu, PIL 37.pantā noteiktajā kārtībā.

6.2. Iepirkumu komisija piecu darbdienu laikā pēc lēmuma pieņemšanas par konkursa rezultātiem sagatavo ziņojumu par visu konkursu vai katru daļu atsevišķi un publicē LLU mājas lapā internetā www.llu.lv, sadaļā „Iepirkumi”, kur ir pieejami konkursa dokumenti.

6.3. Pasūtītājs, pēc nogaidīšanas termiņa beigām *(ja tas ir attiecināms),* slēgs pakalpojuma līgumu ar izraudzīto pretendentu par katru daļu atsevišķi, pamatojoties uz pretendenta piedāvājumu attiecīgajai daļai un saskaņā ar konkursa nolikuma noteikumiem, Publisko iepirkumu likumu, MK noteikumiem Nr.107 un pakalpojuma līguma projektu (pielikums Nr.4).

6.4. Ne vēlāk kā 10 (desmit) darbdienu laikā pēc tam, kad noslēgts attiecīgās daļas pakalpojuma līgums vai pieņemts lēmums par konkursa attiecīgās daļas izbeigšanu vai pārtraukšanu, komisija sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu.

6.5. Ne vēlāk kā 10 (desmit) darbdienu laikā pēc tam, kad stājas spēkā attiecīgais pakalpojuma līgums vai tā grozījumi, komisija LLU mājaslapā [www.llu.lv](http://www.llu.lv), sadaļā „Iepirkumi” ievieto attiecīgi pakalpojuma līguma pamattekstu, vai tā grozījumu tekstu un PIL 61.panta otrajā un trešajā daļā minēto līguma grozījumu pamatojumu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Pakalpojuma līguma un tā grozījumu teksts ir pieejams LLU mājaslapā vismaz visā pakalpojuma līguma darbības laikā, bet ne mazāk kā 36 (trīsdesmit sešus) mēnešus pēc attiecīgā līguma spēkā stāšanās dienas.

## 6.6. Ja izraudzītais Pretendents attiecīgajā daļā atsakās slēgt pakalpojuma līgumu ar Pasūtītāju, iepirkuma komisija ir tiesīga pieņemt lēmumu pakalpojuma līguma slēgšanas tiesības piešķirt nākamajam pretendentam, kurš attiecīgajā daļā piedāvājis saimnieciski visizdevīgāko piedāvājumu, vai pārtraukt attiecīgo daļu, neizvēloties nevienu piedāvājumu. Ja pieņemts lēmums pakalpojuma līguma slēgšanas tiesības piešķirt nākamajam pretendentam, kurš attiecīgajā daļā piedāvājis saimnieciski visizdevīgāko piedāvājumu, bet tas atsakās slēgt pakalpojuma līgumu, iepirkuma komisija pieņem lēmumu pārtraukt konkursa attiecīgo daļu, neizvēloties nevienu piedāvājumu.

6.7. Pirms lēmuma pieņemšanas par pakalpojuma līguma slēgšanas tiesību piešķiršanu nākamajam pretendentam, kurš attiecīgajā daļā piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš attiecīgajā daļā atteicās slēgt pakalpojuma līgumu ar pasūtītāju. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, komisija pieņem lēmumu pārtraukt konkursa attiecīgo daļu, neizvēloties nevienu piedāvājumu.

**7. PIELIKUMI**

Šim Nolikumam ir pievienoti 4 (četri) pielikumi, kas ir tā neatņemamas sastāvdaļas:

1.pielikums Tehniskā un finanšu piedāvājuma paraugs (Tehniskā specifikācija)

2.pielikums Pieteikuma paraugs

3.pielikums Apakšuzņēmēju saraksta paraugs

4.pielikums Pakalpojuma līguma projekts

**Pielikums Nr.1**

Atklāta konkursa

Nr. LLU/2017/119/ak

 Nolikumam

*Tehniskā un finanšu piedāvājuma paraugs*

*(Tehniskā specifikācija)*

**ATKLĀTA KONKURSA**

*Dažādu analīžu veikšana projekta Nr.* *A05-08 (Z8) un TEPEK līguma*

*Nr. 3.2-10/TPK-22 ietvaros*

id.Nr. LLU/2017/119/ak

**1.daļa: Akrilamīda satura noteikšana ekstrudētos griķu produktos**

**TEHNISKAIS UN FINANŠU PIEDĀVĀJUMS**

|  |  |  |
| --- | --- | --- |
| **Nr.****p.k.** | **Pasūtītāja izvirzītās prasības** | **Pretendenta piedāvājums** |
| 1. | Veikt akrilamīda satura noteikšanu ekstrudētos griķu produktos | *Nodrošinās/ Nenodrošinās* |
| 2. | Jānodrošina analīzes aptuveni 10\* paraugiem | *Nodrošinās/ Nenodrošinās* |
| 3. | Darbu izpildes laiks: ne ilgāk kā 6 (sešu) nedēļu laikā pēc paraugu saņemšanas | *Nodrošinās/ Nenodrošinās* |
| 4. | Analīžu rezultāti jānosūta uz e-pasta adresi: ilze.beitane@inbox.lv un oriģinālu pa pastu: LLU, PTF, Rīgas iela 22, ne vēlāk kā 6 (sešu) nedēļu laikā pēc paraugu saņemšanas | *Nodrošinās/ Nenodrošinās* |
| **Piedāvātā cena par 1 paraugu EUR bez PVN:** |  |

\*Paraugu skaits tiks precizēts līguma darbības laikā, atkarībā no pretendenta norādītās cenas par 1 paraugu EUR bez PVN.

<Pretendenta nosaukums> <Paraksts un paraksta atšifrējums>

**ATKLĀTA KONKURSA**

*Dažādu analīžu veikšana projekta Nr.* *A05-08 (Z8) un TEPEK līguma Nr. 3.2-10/TPK-22 ietvaros*

id.Nr. LLU/2017/119/ak

**2.daļa: Mikrobioloģisko rādītāju noteikšana dažādos pārtikas produktos**

**TEHNISKAIS UN FINANŠU PIEDĀVĀJUMS**

|  |  |  |  |
| --- | --- | --- | --- |
| **Nr. p.k.** | **Galvenās prasības** | **Pretendenta piedāvājums** | **Piedāvātā cena** **par 1 paraugu** **EUR bez PVN** |
| 1. | Veikt **mikrobioloģisko rādītāju – MAFAM -** noteikšanu dažādos pārtikas produktos. | *Nodrošinās/ Nenodrošinās* |  |
| 2. | Veikt **mikrobioloģisko rādītāju – RAUGU UN PELĒJUMU -** noteikšanu dažādos pārtikas produktos. | *Nodrošinās/ Nenodrošinās* |  |
| 3. | Darbu izpildes laiks ne ilgāk kā 2 (divu) nedēļu laikā pēc paraugu saņemšanas | *Nodrošinās/ Nenodrošinās* | x |
| 4. | Analīžu rezultāti jānosūta uz e-pasta adresi: Ilga.Gedrovica@llu.lv ne vēlāk kā 2 (divu) nedēļu laikā pēc paraugu saņemšanas. | *Nodrošinās/ Nenodrošinās* | x |
| 5. | Līguma darbības laiks: līdz 2018.gada 31.decembrim | *Nodrošinās/ Nenodrošinās* | x |
| **Kopējā cenu summa EUR bez PVN:** |  |
| **PVN \_\_\_%:** |  |
| **Kopējā cenu summa EUR ar PVN:**  |  |

\*Paraugu skaits tiks precizēts līguma darbības laikā, atkarībā no pretendenta norādītās cenas par 1 paraugu EUR bez PVN.

<Pretendenta nosaukums> <Paraksts un paraksta atšifrējums>

**Pielikums Nr.2**

Atklāta konkursa

Nr. LLU/2017/119/ak

Nolikumam

*Pieteikuma paraugs*

\_\_\_\_\_\_\_\_\_\_\_\_\_\_\_\_\_\_\_\_ **PIETEIKUMS DALĪBAI KONKURSĀ**

(pretendenta nosaukums)

|  |  |
| --- | --- |
| Pretendenta nosaukums |  |
| Reģ. numurs |  |
| Adrese |  |
| **Pretendenta kontaktpersona:** vārds, uzvārds, TālrunisFaksse-pasts |  |
| Informācija par to, vai piedāvājumu iesniegušā pretendenta uzņēmums vai nolikuma 3.2.punktā minētās personas uzņēmums *(ja piedalās iepirkumā)* atbilst mazā vai vidējā uzņēmuma statusam* *Mazais uzņēmums* ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;
* *Vidējais uzņēmums* ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.
 | *Jānorāda vai atbilst mazā vai**vidējā uzņēmuma statusam**vai neatbilst* |

Savu piedāvājumu iesniedzam uz atklāta konkursa ***„Dažādu analīžu veikšana projekta Nr.*** ***A05-08 (Z8) un TEPEK līguma Nr. 3.2-10/TPK-22 ietvaros”*** (id.Nr. LLU/2017/119/ak) sekojošu daļu:

***\_\_\_.daļa „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”***

(tās daļas Nr. un nosaukums, uz kuru tiks iesniegts piedāvājums)

Ar šo apliecinām, ka:

1. esam iepazinušies ar atklāta konkursa dokumentiem un piekrītam Pasūtītāja izvirzītajām prasībām;
2. esam iepazinušies ar pakalpojuma līguma projektu un konkursa uzvaras gadījumā piekrītam visiem izvirzītajiem pakalpojuma līguma nosacījumiem;
3. visas piedāvājumā sniegtās ziņas ir patiesas.

<Pretendenta nosaukums,

parakstītāja amata nosaukums> <Paraksts un paraksta atšifrējums>

Datums\_\_\_\_\_\_\_\_\_\_\_\_\_\_

***(Piezīme: pretendentam jāaizpilda tukšās vietas šajā formā vai jāizmanto to kā pieteikuma paraugu.)***

**Pielikums Nr.3**

Atklāta konkursa

Nr. LLU/2017/119/ak

Nolikumam

*Apakšuzņēmēju saraksta paraugs*

LLU iepirkumu komisijai

**Piesaistīto apakšuzņēmēju saraksts**

\_\_\_\_\_\_\_\_\_\_\_\_\_\_\_\_\_\_\_\_

*(Pretendenta nosaukums, reģ Nr.)* atklātā konkursa ***„Dažādu analīžu veikšana projekta Nr.*** ***A05-08 (Z8) un TEPEK līguma Nr. 3.2-10/TPK-22 ietvaros”*** (id.Nr. LLU/2017/119/ak) ietvaros paredzēto saistību izpildei esmu piesaistījis apakšuzņēmējus.

*Papildus iesniedz apakšuzņēmēju apliecinājumus vai vienošanos par sadarbību, kas noslēgta starp pretendentu un apakšuzņēmēju, konkrētā līguma izpildei.*

**Pretendenta līguma izpildei piesaistīto apakšuzņēmēju saraksts:**

|  |  |  |
| --- | --- | --- |
| **Nr.****p.k** | **Piesaistītie apakšuzņēmēji** | **Apakšuzņēmējam izpildei nododamā iepirkuma līguma daļa, tās apraksts, apjoms procentos no kopējās līgumcenas un atbildības sadalījums** |
|  | *Nosaukums un reģ.Nr.* |  |
|  | *Nosaukums un reģ.Nr.* |  |
|  | *Nosaukums un reģ.Nr.* |  |
|  | *Nosaukums un reģ.Nr.* |  |
|  | *Nosaukums un reģ.Nr.* |  |

<Pretendenta nosaukums,

parakstītāja amata nosaukums> <Paraksts un paraksta atšifrējums>

Datums\_\_\_\_\_\_\_\_\_\_\_\_\_\_

**\* Ja pretendents nepiesaista apakšuzņēmējus līguma izpildei, tad šis pielikums nav jāaizpilda.**

**Pielikums Nr.4**

Atklāta konkursa

Nr. LLU/2017/119/ak

Nolikumam

*Pakalpojuma līguma projekts*

**PAKALPOJUMA LĪGUMS Nr. \_\_\_\_\_\_\_\_\_\_\_\_\_\_\_\_\_\_**

*Dažādu analīžu veikšana projekta Nr.* *A05-08 (Z8) un TEPEK līguma Nr. 3.2-10/TPK-22 ietvaros*

**\_\_.daļa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2017.gada \_\_\_.\_\_\_\_\_\_\_\_\_\_\_ Jelgava

**Latvijas Lauksaimniecības universitāte**, reģ. Nr. 90000041898, tās *<amats vārds uzvārds>* personā, kurš darbojas uz LLU rektora pilnvaras Nr.\_\_\_\_\_\_\_\_ pamata, turpmāk tekstā - **Pasūtītājs**, no vienas puses, un *<Izpildītāja nosaukums>, reģ.Nr. \_\_\_\_\_\_\_*, tā *<amats vārds uzvārds>* personā, kurš darbojas uz \_\_\_\_\_\_\_ pamata,turpmāk tekstā - **Izpildītājs**, no otras puses, abi kopā un katrs atsevišķi turpmāk tekstā– *Līdzēji*, pamatojoties uz LLU veiktā atklātākonkursaNr. LLU/2017/119/ak, turpmāk tekstā – konkurss, \_\_.daļas rezultātiem, noslēdz Pakalpojuma līgumu, turpmāk tekstā – *Līgums,* par turpmāk minēto:

**1. Līguma priekšmets**

1.1.Atbilstoši šī *Līguma* noteikumiem *Pasūtītājs*pasūta un *Izpildītājs* veic**\_\_\_\_\_\_\_\_\_\_\_\_\_\_\_\_\_**, turpmāk tekstā – Pakalpojums, kas atbilst konkursa nolikuma \_\_.daļas tehniskajai specifikācijai un *Izpildītāja* iesniegtajam piedāvājumam konkursa \_\_.daļai.

1.2. Pakalpojuma veids, tehniskās prasības un cena ir noteikta saskaņā ar konkursa \_\_.daļai iesniegto *Izpildītāja* piedāvājumu – Pielikums Nr.1, kas ir šī *Līguma* neatņemama sastāvdaļa.

1. **Līguma summa un norēķinu kārtība**

2.1. Šī *Līguma* pamatsumma bez \_\_% pievienotās vērtības nodokļa ir **<*summa*>** **EUR** (<*euro*> euro <*centi*> centi). *Līguma* summa ar \_\_% pievienotās vērtības nodokli ir **<*summa*>** **EUR** (<*euro*> euro <*centi*> centi). PVN \_\_% **<*summa*>** **EUR** (<*euro*> euro <*centi*> centi).

2.2. Samaksu par *Izpildītāja* veikto Pakalpojumu *Pasūtītājs* veic 15 (piecpadsmit) dienu laikā no rēķina saņemšanas, pārskaitot attiecīgo naudas summu *Izpildītāja* norēķinu kontā.

2.3. *Pasūtītājam* nav pienākums apmaksāt *Izpildītāja* rēķinus vai segt jebkādas *Izpildītāja* izmaksas un zaudējumus par Pakalpojumu, kuru *Izpildītājs* nav veicis vai par kuru *Līgumā* noteiktajā kārtībā ir konstatēti un nav novērsti trūkumi.

2.4. Ja *Pasūtītājs* neveic samaksu par Pakalpojumu laikā, tad *Izpildītājam* ir tiesības piemērot *Pasūtītājam* soda naudu 0.3% apmērā no laikā nesamaksātā rēķina summas par katru nokavēto dienu, bet kopā ne vairāk kā 10% no kopējās nesamaksātā rēķina summas.

2.5. Ja *Izpildītājs* neievēro Pakalpojuma izpildes termiņu, tad *Pasūtītājam* ir tiesības piemērot *Izpildītājam* soda naudu 0.3% apmērā no nokavētā Pakalpojuma summas par katru nokavēto dienu, bet kopā ne vairāk kā 10% no nokavētā Pakalpojuma summas.

2.6. *Pasūtītājam* ir tiesības vienpusēji ieturēt *Izpildītāja* maksājamo soda naudu no *Līgumā* noteiktajiem *Pasūtītāja* maksājumiem, iepriekš rakstveidā par to informējot *Izpildītāju*. Soda naudas samaksa neatbrīvo *Līdzējus* no saistību izpildes.

2.7. *Līguma* finansēšana tiek veikta no projekta *\_\_\_\_\_\_\_\_\_\_\_\_\_\_\_\_\_\_*.

2.8. Gadījumā, ja *Līguma* izpildes gaitā stājas spēkā izmaiņas Latvijas Republikas normatīvajos aktos, t.sk., tiek izmainīta pievienotās vērtības nodokļa (PVN) likme vai citi nodokļi un tiem pielīdzināmie maksājumi, kuri saistoši konkrētajam *Līgumam*, tad par nemainīgu tiek uzskatīta *Līguma* pamatsumma *euro* bez PVN, bet PVN, citi nodokļi un tiem pielīdzināmie maksājumi tiek piemēroti atbilstoši Latvijas Republikas normatīvo aktu aktuālajai redakcijai.

**3. Pakalpojuma pieņemšanas – nodošanas nosacījumi**

3.1. *Izpildītājs* sniedz *Līguma* noteikumiem atbilstošu Pakalpojumu **\_\_ (\_\_\_\_\_) nedēļu laikā** pēc paraugu saņemšanas, analīžu rezultātus nosūtot uz e-pasta adresi: \_\_\_\_\_\_\_\_\_\_\_\_

3.2. Par Pakalpojuma izpildes datumu uzskatāms datums, kad Pasūtītājs saņēmis analīžu rezultātus.

3.3. *Pasūtītājam* ir tiesības iesniegt defekta aktu par Pakalpojuma neatbilstību. Konstatētie trūkumi, kas tiek fiksēti defekta aktā, *Izpildītājam* jānovērš ar saviem līdzekļiem un uz sava rēķina 10 (desmit) darba dienu laikā.

3.4. *Pasūtītājs* ir tiesīgs atteikties no nekvalitatīva vai *Līguma* noteikumiem neatbilstoša Pakalpojuma pieņemšanas.

**4.Līguma darbības laiks**

4.1. *Līgums* stājas spēkā no tās parakstīšanas brīža un ir spēkā **līdz \_\_\_\_\_\_\_\_\_\_\_\_\_\_\_\_\_**

**5. Līguma noteikumu grozīšana, tās darbības pārtraukšana**

5.1. *Līguma* darbības laikā *Līdzēji* drīkst veikt *Līguma* grozījumus, ievērojot Publisko iepirkuma likuma 61.pantā noteiktos gadījumus.

5.2. *Līgumu* var izbeigt, *Līdzējiem* rakstiski savstarpēji vienojoties*.* Šādā gadījumā *Līguma* darbība tiek uzskatīta par izbeigtu ar brīdi, kad *Līdzēji* parakstījuši protokolu par saistību izbeigšanu un savstarpējo norēķinu un saistību pilnīgu izpildi.

5.3. *Pasūtītājam* ir tiesības vienpusēji atkāpties no *Līguma* pirms termiņa, nosūtot *Izpildītājam* rakstveida paziņojumu, šādos gadījumos:

* + 1. 5.3.1. ja *Izpildītājs* piegādā nekvalitatīvu, *Līguma* 1.punkta noteikumiem neatbilstošu Preci, par ko ir sastādīts *Līguma* 3.3.punktā norādītais defekta akts un trūkumi nav novērsti *Līguma* 3.3.punktā norādītajā termiņā.
		2. 5.3.2. ja *Izpildītājs* piegādā Preci par augstākām cenām kā norādīts *Izpildītāja* piedāvājumā.
		3. 5.3.3. ja *Izpildītājs* neievēro *Līgumā* noteikto Preces piegādes termiņu.
		4. 5.3.4. ja *Pasūtītājs* konstatē kādu no Publisko iepirkumu likuma 64.panta nosacījumiem.

**6. Strīdu risināšanas kārtība**

6.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja *Līdzēji* nespēs vienoties, strīds risināms tiesā Latvijas Republikas spēkā esošo normatīvo aktu noteiktajā kārtībā.

**7. Nepārvarama vara**

7.1. *Līdzēji* tiek atbrīvoti no atbildības par *Līguma* pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc *Līguma* noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, kas būtiski ierobežo un aizskar *Līdzēju* tiesības un ietekmē uzņemtās saistības, pieņemšana un stāšanās spēkā.

7.2. *Līdzējam*, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram *Līdzējam*. Ziņojumā jānorāda, kādā termiņā pēc viņa uzskata ir iespējama un paredzama viņa *Līgumā* paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**8. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste** *(ja attiecināms)*

8.1. Konkursā izraudzītais pretendents *(Izpildītājs)* nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus *Līguma* izpildē. Pasūtītājs var prasīt personāla un apakšuzņēmēja viedokli par nomaiņas iemesliem.

8.2. Piedāvājumā norādītā personāla nomaiņa pieļaujama tikai *Līguma* noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai *Līguma* noteikumos norādītajos gadījumos un gadījumos, kad piedāvātais personāls neatbilst konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu

8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.3.1. piedāvātais apakšuzņēmējs neatbilst konkursa dokumentos apakšuzņēmējiem izvirzītajām prasībām;

8.3.2. tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas gadījumiem;

8.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst PIL 42.panta pirmajā daļā minētajiem pretendentu izslēgšanas gadījumiem;

8.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.

8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.

8.5. Pārbaudot jaunā apakšuzņēmēja atbilstību, pasūtītājs piemēro PIL 42.panta pirmās daļas noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

8.6. Pasūtītājs pieņem lēmumu atļaut vai atteikt konkursā izraudzītā pretendenta *(Izpildītāja)* personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem

**9. Citi noteikumi**

9.1. Šis *Līgums* ietver visas *Pasūtītāja* un *Izpildītāja* vienošanās par *Līguma* priekšmetu un veido visu *Līgumu* kopumā un to nevar izmainīt vai labot bez abu *Līdzēju* rakstiskas vienošanās.

9.2. *Pasūtītāja* pilnvarotais pārstāvis: **<*Vārds Uzvārds>,* tālrunis *<numurs>,* e-pasts: <e-pasta adrese>**

9.3. *Izpildītāja* pilnvarotais pārstāvis: <***Vārds Uzvārds>,* tālrunis *<numurs>,* e-pasts: <e-pasta adrese>**

9.4. *Līdzēju* pilnvarotie pārstāvji ir atbildīgi par *Līguma* nosacījumu izpildes uzraudzīšanu, tai skaitā, par Pasūtījuma pieņemšanas un nodošanas organizēšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.

9.5. Jebkura rakstiska informācija *Līguma* sakarā (tai skaitā elektroniskā veidā vai pa faksu sūtīta) ir saistoša abiem *Līdzējiem*, un nepieciešamības gadījumā var kalpot par pierādījumiem, ja *Līdzējs*, kurš nosūtījis informāciju ir saņēmis apstiprinājumu no otra *Līdzēja* par informācijas saņemšanu.

9.6. *Līdzēji* savstarpēji ir atbildīgi par otram *Līdzējam* nodarītajiem zaudējumiem, ja tie radušies viena *Līdzēja* vai tās darbinieku rupjas neuzmanības vai ļaunā nolūkā izdarīto darbību rezultātā.

9.7. Ja kādam no *Līdzējiem* tiek mainīts juridiskais statuss, *Līdzēja* amatpersonu paraksta tiesības, īpašnieki vai vadītāji, vai kāds no *Līgumā* minētajiem *Līdzēja* rekvizītiem, telefona, faksa numurs, e-pasta adrese u.c., tad *Līdzējs* nekavējoties rakstiski paziņo par to otram *Līdzējam.* Ja *Līdzējs* neizpilda šī apakšpunkta noteikumus, uzskatāms, ka otrs *Līdzējs* ir pilnībā izpildījis savas saistības, lietojot šajā *Līgumā* esošo informāciju par otru *Līdzēju*. Šajā apakšpunktā minētie nosacījumi attiecas arī uz *Līgumā* minētajiem *Līdzēju* pārstāvjiem un to rekvizītiem.

9.8. Šis *Līgums* ir saistošs *Pasūtītājam* un *Izpildītājam*, kā arī visām trešajām personām, kas likumīgi pārņem viņu tiesības un pienākumus.

9.9. *Līgums* ir sastādīts latviešu valodā uz \_\_ (\_\_\_\_\_) lapām ar \_\_ (\_\_\_\_\_) pielikumiem 3 (trīs) eksemplāros, ar vienādu juridisku spēku, no kuriem divi glabājas pie *Pasūtītāja*, viens pie *Izpildītāja*.

**10. Līdzēju rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **Latvijas Lauksaimniecības universitāte**  |  |
| Lielā ielā 2, Jelgavā, LV – 3001 Reģ.Nr. 90000041898Valsts kase, kods: TRELLV22Konts: \_\_\_\_\_\_\_\_\_\_\_\_\_\_\_\_\_\_\_\_\_\_*/Amata nosaukums/:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.Uzvārds |  |